Turniirist võttis osa 420  mängijat koguni 40 eri maailma riigist. Eesti delegatsioon oli esindatud 14 mängijaga, kuid suurimate - võrdselt 53liikmeliste esindustega - olid väljas Soome ja Venemaa, edestades 40liikmelist Itaalia, 26liikmelist Saksamaa, võrdselt 25 mängijaga Rootsi ja Inglismaa ning 17liikmelist Hollandi esindust. Isegi sellised kauged nurgad nagu Kanada ja Ameerika Ühendriigid osalesid vastavalt 17 ja 16 mängijaga. Põnevamatest päritolumaadest võiks välja tuua ka näiteks Liibanoni, Iisraeli, Venezuela, Alžeeria, Argentiina,  Bosnia ja Hertsegovina, Brasiilia, Costa Rica, Kazakhstani ja Mehhiko.